ข้อมูลสรุป (Executive Summary)

- ประกาศของคณะกรรมการกำกับตลาดทุน เลขที่ ทจ.1/2552 เรื่อง หลักเกณฑ์ เงื่อนไข
และวิธีการ
รายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้ -

4. การวิจัยและพัฒนา

- ประกาศของคณะกรรมการกำกับตลาดทุน เลขที่ ทจ.11/2552 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้ -

6. โครงการในอนาคต

- ประกาศของคณะกรรมการกำกับตลาดทุน เลขที่ ทจ.11/2552 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้ -

คณะกรรมการบริษัท สุรพลฟู้ดส์ จำกัด (มหาชน) ได้แต่งตั้งคณะกรรมการตรวจสอบ
ประกอบด้วยกรรมการอิสระ 3 ท่าน ซึ่งเป็นผู้ทรงคุณวุฒิด้านบัญชีและการบริหารจัดการ
โดยมีนายสถาพร โคธีรานุรักษ์ ทำหน้าที่เป็นประธาน นางบุญเพิ่ม เจียมธีระนาถ และนายพิษณุ
เหรียญมหาสาร เป็นกรรมการ
กรรมการตรวจสอบทุกท่านมีคุณสมบัติครบถ้วนตามที่กำหนดในกฎบัตรคณะกรรมการตรวจสอบ
สอดคล้องกับประกาศตลาดหลักทรัพย์แห่งประเทศไทย
และแนวทางปฏิบัติที่ดีสำหรับคณะกรรมการตรวจสอบ ที่เสนอโดยตลาดหลักทรัพย์แห่งประเทศไทย
โดยมีนางสุรีย์ นันตติกูล ผู้จัดการฝ่ายตรวจสอบภายใน
ปฏิบัติหน้าที่เลขานุการคณะกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขต หน้าที่ และความรับผิดชอบตามที่ได้รับมอบหมาย
อย่างรอบคอบและเป็นอิสระ ไม่มีข้อจำกัดในการเข้าถึงข้อมูล
รวมทั้งได้รับความร่วมมืออย่างดีจากผู้บริหาร และพนักงานที่เกี่ยวข้อง
ซึ่งการปฏิบัติดังกล่าวครอบคลุมในเรื่องการกำกับดูแลที่ดี การควบคุมภายใน การบริหารความเสี่ยง
ความโปร่งใสในการบริหารของฝ่ายจัดการ เพื่อประยชน์ต่อผู้มีส่วนได้เสียทุกฝ่ายอย่างเท่าเทียมกัน

ในปี 2553 คณะกรรมการตรวจสอบมีการประชุม รวมทั้งสิ้น 5 ครั้ง
แบ่งเป็นการประชุมร่วมกับผู้สอบบัญชี ผู้ตรวจสอบภายใน และผู้บริหารของบริษัท 4 ครั้ง
และการประชุมประจำปี 1 ครั้ง นอกจากนี้ ยังมีการประชุมร่วมกับผู้สอบบัญชีโดยไม่มีฝ่ายจัดการอีก
2 ครั้ง ซึ่งกรรมการตรวจสอบเข้าร่วมประชุมครบทั้ง 3 ท่านทุกครั้งที่มีการประชุม
โดยทุกครั้งที่ประชุมจะจัดทำรายงานการประชุมคณะกรรมการตรวจสอบเสนอต่อคณะกรรมการบริษัท
สรุปสาระสำคัญ ได้ดังนี้

1. สอบทานงบการเงินประจำไตรมาส และงบการเงินประจำปี 2553 ของบริษัทและบริษัทย่อย

ประชุมร่วมกับผู้สอบบัญชี ผู้บริหารของบริษัท ผู้ตรวจสอบภายใน เพื่อพิจารณางบการเงิน
รวมทั้งพิจารณานโยบายการบันทึกบัญชี การเปลี่ยนแปลงนโยบายบัญชีที่สำคัญของบริษัท
ข้อสังเกตต่างๆ จากการสอบทานงบการเงิน และรับฟังคำชี้แจงของผู้บริหาร
ก่อนนำเสนอต่อคณะกรรมการบริษัทเพื่อพิจารณาอนุมัติให้ออกงบการเงินต่อไป
นอกจากนี้ได้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมรวม 2 ครั้ง
เพื่อหารือและขอความเห็นจากผู้สอบบัญชีในเรื่องต่างๆ ซึ่งผู้สอบบัญชีได้ให้ความเห็นอย่างเป็นอิสระ
อันเป็นประโยชน์ต่อการดำเนินกิจการของบริษัท

คณะกรรมการตรวจสอบมีความเห็นว่าบริษัทได้จัดทำรายงานทางการเงิน
และมีธุรกรรมที่ทำกับบุคคลและนิติบุคคลที่เกี่ยวข้องกันอย่างถูกต้องตามมาตรฐานบัญชีและตามที่กฎหมายกำหนด
รวมทั้งมีการเปิดเผยข้อมูลที่เพียงพอและทันเวลา เพื่อเป็นประโยชน์ต่อผู้ถือหุ้น นักลงทุน
หรือผู้ใช้งบการเงิน

2. สอบทานระบบการควบคุมภายใน

พิจารณาประสิทธิภาพและประสิทธิผลของการควบคุมภายใน
โดยพิจารณาจากรายงานผลการตรวจสอบภายในทุกไตรมาส ซึ่งครอบคลุมระบบงานที่สำคัญของบริษัท
ทั้งด้านการเงิน การบัญชี การบริหารจัดการ
อีกทั้งยังพิจารณาควบคู่กับรายงานผลการสอบทานการควบคุมภายในและระบบการควบคุมภายในด้านเทคโนโลยีสารสนเทศ
จากผู้สอบบัญชีด้วย ซึ่งผลการสอบทานไม่พบจุดอ่อนหรือข้อบกพร่องที่เป็นสาระสำคัญ

คณะกรรมการตรวจสอบมีความเห็นว่า บริษัทมีระบบการควบคุมภายในที่เพียงพอ เหมาะสม
และมีประสิทธิผลตามองค์ประกอบของระบบการควบคุมภายใน

3. สอบทานการปฏิบัติงานให้เป็นไปตามกฎหมาย

พิจารณาสอบทานการปฏิบัติงานให้เป็นไปตามข้อกำหนดกฎหมายที่เกี่ยวข้องกับการดำเนินธุรกิจ
โดยติดตามจากรายงานคณะทำงานติดตามข้อกำหนดและกฎหมายที่จัดทำและนำเสนอรายงานต่อคณะกรรมการบริหารความเสี่ยง
นอกจากนี้ฝ่ายตรวจสอบภายในได้ทำการสุ่มสอบทานการปฏิบัติตามกฎหมายและข้อกำหนดต่างๆ
อย่างสม่ำเสมอ
รวมทั้งให้ความสำคัญในเรื่องการตรวจสอบพฤติการณ์อันควรสงสัยเกี่ยวกับการทุจริตหรือการฝ่าฝืนกฎหมายที่เกี่ยวข้องกับการปฏิบัติหน้าที่ของกรรมการและผู้บริหารตามมาตรา
89/25 แห่งพระราชบัญญัติหลักทรัพย์ฯ

คณะกรรมการตรวจสอบมีความเห็นว่า
บริษัทมีกระบวนการและแนวทางในการติดตามการปฏิบัติตามข้อกำหนดและกฎหมายที่เกี่ยวข้องกับการดำเนินธุรกิจอย่างเพียงพอ
เหมาะสม

4. สอบทานและให้ความเห็นต่อการทำรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์

พิจารณาให้ความเห็นเกี่ยวกับความสมเหตุสมผลของการเข้าทำรายการที่เกี่ยวโยงกัน
โดยพิจารณาเงื่อนไขของธุรกรรม ผลกระทบ และประโยชน์ที่บริษัทได้รับ
รวมทั้งได้ปรึกษาหารือกับผู้สอบบัญชีถึงความถูกต้องและครบถ้วนของ
การเปิดเผยข้อมูลรายการที่เกี่ยวโยงกันที่เปิดเผยในรายงานประจำปี ให้สอดคล้องกับประกาศ
ข้อกำหนด และแนวปฏิบัติที่เกี่ยวข้องของตลาดหลักทรัพย์ห่งประเทศไทย

คณะกรรมการตรวจสอบมีความเห็นว่า รายการที่เกี่ยวโยงกันหรือรายการที่อาจมีความขัดแย้งทาง
ผลประโยชน์ที่บริษัทมีนั้น มีกระบวนการพิจารณาอย่างโปร่งใส เป็นธรรม
และเป็นการดำเนินการเพื่อผลประโยชน์โดยรวมของบริษัทเป็นสำคัญ
รวมถึงได้มีการเปิดเผยข้อมูลอย่างเพียงพอ ถูกต้อง และครบถ้วน

5. สอบทานระบบการตรวจสอบภายใน

พิจารณาทบทวนภารกิจ ขอบเขต หน้าที่ และความรับผิดชอบ
ในการปฏิบัติงานตรวจสอบให้เหมาะสมและสอดคล้องกับมาตรฐานวิชาชีพสากล
อนุมัติแผนงานตรวจสอบภายในประจำปีที่สอดคล้องกับประเภทและระดับความเสี่ยงขององค์กร
(Risk-based Audit Plan) พิจารณากระบวนการตรวจสอบตามแนวทางของ The Committee
of Sponsoring Organizations of The Treadway Commission (COSO)
ประเมินผลการปฏิบัติงานและตัวชี้วัดผลการปฏิบัติงานของฝ่ายตรวจสอบภายใน
ผลการประเมินความพึงพอใจจากผู้ได้รับการตรวจสอบ
รวมถึงประเมินผลการปฏิบัติงานของหัวหน้าหน่วยงานตรวจสอบภายใน

คณะกรรมการตรวจสอบมีความเห็นว่า ระบบการตรวจสอบภายในของบริษัทมีความเป็นอิสระ
เพียงพอ และมีประสิทธิผล สอดคล้องกับเป้าหมายที่ตั้งไว้
รวมทั้งมีการพัฒนาคุณภาพในการปฏิบัติงานให้สอดคล้องกับมาตรฐานวิชาชีพสากลอย่างต่อเนื่อง

6. สอบทานระบบการบริหารความเสี่ยง

ติดตามการกำหนดนโยบายการบริหารความเสี่ยงของบริษัท
และติดตามรายงานการประชุมของคณะกรรมการบริหารความเสี่ยง
อย่างเป็นอิสระและต่อเนื่องทุกไตรมาส ซึ่งในปี 2553 บริษัทได้จัดตั้งฝ่ายบริหารความเสี่ยง
เพื่อให้การบริหารงานเป็นไปอย่างมีประสิทธิภาพ

คณะกรรมการตรวจสอบมีความเห็นว่า ระบบการบริหารความเสี่ยงมีความเหมาะสม และเพียงพอ

7. พิจารณาคัดเลือก เสนอแต่งตั้ง และเสนอค่าตอบแทนของผู้สอบบัญชีประจำปี 2554

พิจารณาคัดเลือกผู้สอบบัญชีโดยคำนึงถึงความน่าเชื่อถือ เป็นที่ยอมรับในระดับนานาชาติ
ความเป็นอิสระ ผลการปฏิบัติงาน การให้บริการของผู้สอบบัญชี
รวมทั้งพิจารณาความเหมาะสมของค่าสอบบัญช เพื่อนำเสนอคณะกรรมการบริษัทพิจารณา
ก่อนเสนอต่อที่ประชุมสามัญผู้ถือหุ้นประจำปี 2554

คณะกรรมการตรวจสอบเห็นสมควรเสนอต่อคณะกรรมการบริษัท
เพื่อขออนุมัติต่อที่ประชุมสามัญประจะปีผู้ถือหุ้นให้แต่งตั้งนางสาวบงกช อ่ำเสงี่ยม
ผู้สอบบัญชีรับอนุญาตทะเบียนเลขที่ 3684 หรือนางสาวอรวรรณ ศิริรัตนวงศ์
ผู้สอบบัญชีรับอนุญาตทะเบียนเลขที่ 3757 หรือนายธนิต โอสถาเลิศ
ผู้สอบบัญชีรับอนุญาตทะเบียนเลขที่ 5155 จากบริษัท เคพีเอ็มจี ภูมิไชย สอบบัญชี จำกัด
เป็นผู้สอบบัญชีของบริษัทประจำปี 2554 โดยมีค่าตอบแทนเป็นจำนวนเงิน 1,175,000 บาท
เพิ่มขึ้นจากปีที่ผ่านมา 28,000 บาท หรือ 2.44%

8. ประเมินผลการปฏิบัติงานของคณะกรรมการตรวจสอบ ประจำปี 2553

พิจารณาประเมินผลการปฏิบัติงานของคณะกรรมการตรวจสอบ
ตามแนวทางการปฏิบัติที่ดีของตลาดหลักทรัพย์ฯ และกฎบัตรคณะกรรมการตรวจสอบ
เพื่อเสริมสร้างการกำกับดูแลกิจการที่ดี ซึ่งผลการประเมินอยู่ในเกณฑ์ ”ดีมาก”
และได้รายงานผลการประเมินต่อคณะกรรมการบริษัท

โดยสรุปแล้ว คณะกรรมการตรวจสอบ มีความเห็นว่า คณะกรรมการบริษัท
ตลอดจนผู้บริหารของบริษัทมีความมุ่งมั่นในการปฏิบัติหน้าที่เพื่อให้บรรลุเป้าหมายของบริษัทอย่างมีคุณภาพ
โดยให้ความสำคัญอย่างยิ่งต่อการดำเนินงานภายใต้การกำกับดูแลกิจการที่ดี มีความโปร่งใส
เชื่อถือได้ มีระบบการควบคุมภายในที่เพียงพอและเหมาะสม
มีระบบการบริหารความเสี่ยงที่เพียงพอเหมาะสม
รวมทั้งมีการพัฒนาระบบการปฏิบัติงานให้มีประสิทธิผลและประสิทธิภาพดีขึ้นอย่างต่อเนื่อง สม่ำเสมอ

นายสถาพร โคธีรานุรักษ์ นางบุญเพิ่ม เจียมธีระนาถ นายพิษณุ เหรียญมหาสาร

ประธานกรรมการตรวจสอบ กรรมการตรวจสอบ กรรมการตรวจสอบ